Document ID: 32002L0028

A Bizottság 2002/28/EK irányelve
(2002. március 19.)
a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv egyes mellékleteinek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettela legutóbb a 2001/33/EK bizottsági irányelvvel [1] módosított, a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre [2] és különösen annak 14. cikke c) pontjára,
tekintettel az érintett tagállamok megállapodására,
mivel:
(1) Az Egyesült Királyság által nyújtott - a naprakész felmérésekre alapozott - információból kitűnik, hogy a Dendroctonus micans Kugelan számára az Egyesült Királyságban elismert védett övezetet módosítani kellene.
(2) Az Egyesült Királyság által a Beet necrotic yellow vein vírus jelenlétével kapcsolatban nyújtott információkból kitűnik, hogy többé nem helytálló fenntartani az Egyesült Királyság egész területére a védett övezetet a Beet necrotic yellow vein vírus esetében, hanem ezt az övezetet Észak-Írországra kellene korlátozni.
(3) Az Olaszország által nyújtott információk alapján az Erwinia amylovora (Burr.) Winsl. et. al. vonatkozásában a szervezet jelenlegi elterjedtségének figyelembevétele érdekében a védett övezetek leírását módosítani kell.
(4) Az Erwinia amylovora (Burr.) Winsl. et. al. gazdanövényeire vonatkozó védett övezetek leírását a szervezet jelenlegi elterjedtségének figyelembevétele érdekében a különleges követelmények teljesítése tekintetében módosítani kell.
(5) A Franciaország által a Matsucoccus feytaudi Duc. jelenlétéről nyújtott információból kitűnik, hogy többé nem helytálló a védett övezetet fenntartani erre a szervezetre vonatkozóan.
(6) Emiatt a 2000/29/EK irányelvet ennek megfelelően módosítani kell.
(7) Az ebben az irányelvben előírt intézkedések összhangban állnak a Növény-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 2000/29/EK irányelv I., II., III. és IV. melléklete ezen irányelv melléklete szerint módosul.
2. cikk
(1) A tagállamok legkésőbb 2002. március 31. előtt elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
Ezeket a rendelkezéseket 2002. április 1-jétől alkalmazzák.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el. A Bizottság tájékoztatja erről a többi tagállamot.
3. cikk
Ez az irányelv az Európai Közösségek Hivatalos Lapjában való kihirdetését követő harmadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2002. március 19-én.

Labels: 20
16
6